***MODEL D'INCIDENT DE SUSPENSIÓ EXTRAORDINÀRIA DE LLANÇAMENT DAVANT EL JUTJAT PER TROBAR-SE EN UNA SITUACIÓ DE VULNERABILITAT ECONÒMICA QUE LI IMPOSSIBILITA TROBAR UNA ALTERNATIVA RESIDENCIAL PER A SI I PER A LES PERSONES AMB LES QUALS CONVIU. OCUPACIONS***

**NÚMERO DE PROCEDIMENT**………………………..

**AL JUTJAT DE PRIMERA INSTÀNCIA**…………..

…………………………………………., amb DNI ..........................., en nom i dret propi, amb domicili a l’efecte de notificacions a …………………, en qualitat de DEMANDADA, comparec davant el Jutjat i, com escaigui millor d’acord amb el dret, DIC:

Que en data 23 de desembre de 2020 es va publicar en el BOE el Reial decret llei 37/2020, de 22 de desembre, en el qual, entre altres qüestions, es regula a l’article 1, per la via de la modificació del Reial decret llei 11/2020, la suspensió durant l'estat d'alarma dels desnonaments d'habitatge en el cas de persones econòmicament vulnerables sense alternativa residencial.

Que en data 27 d’octubre de 2021 es va publicar en el BOE el Reial decret Llei 21/2021, de 26 d’octubre, que acorda prorrogar les esmentades mesures fins al dia 28 de febrer de 2022.

Que mitjançant aquest escrit **sol·licito la suspensió del llançament** previst per al dia ……. sobre la base dels següents

**FETS**

**PRIMER. SITUACIÓ DE VULNERABILITAT ECONÒMICA**

Els ingressos familiars s'han vist greument afectats a causa de l'actual crisi sanitària provocada per la COVID-19.

Ens trobem en una de les situacions que preveuen les lletres a) i b) de l'apartat 1 de l'article 5 del Reial decret llei 11/2020, de 31 de març, i complim els requisits establerts per considerar que ens trobem en situació de vulnerabilitat econòmica.

**SEGON. SOL·LICITUD DE MESURES DE SUSPENSIÓ**

De conformitat al que s'estableix a l’article 7.2 RDL 8/2021, es sol·licita s'acordi la suspensió del procediment de desnonament i del llançament inicialment previst per al dia….., fins a la finalització de la vigència de les mesures incloses en la normativa esmentada.

**TERCER. SITUACIÓ ECONÒMICA**

La meva unitat familiar està en situació de vulnerabilitat social i econòmica extrema, que impossibilita trobar una alternativa residencial, segons els criteris establerts legalment.

**QUART. SITUACIÓ PERSONAL**

Complim els requisits establerts perquè operi la suspensió segons l'apartat 3 de l'article 1 bis del RDL 11/2020, en concret:

⃝ Ser persona dependent de conformitat amb el que disposa l'apartat dos de l'article 2 de la Llei 39/2006, de 14 de desembre, de promoció de l'autonomia personal i atenció a les persones en situació de dependència.

⃝ Ser víctima de violència sobre la dona.

⃝ Tenir al meu càrrec, convivint en el mateix habitatge, alguna persona dependent o menor d'edat.

**CINQUÈ. DOCUMENTACIÓ**

A fi d'acreditar la situació de vulnerabilitat econòmica de la meva unitat familiar, així com la resta de circumstàncies descrites, segons el que disposa l'article 6 de l‘RDL 11/2020, de 31 de març, adjunto la documentació següent:

* DOC. núm. 1: certificat del SEPE/mútua/certificat expedit per l'Agència Estatal de l'Administració Tributària o l'òrgan competent de la comunitat autònoma, si escau, sobre la base de la declaració de cessament d'activitat declarada per l'interessat (treballadors per compte propi).
* DOC. núm. 2: llibre de família o document acreditatiu de parella de fet.
* DOC. núm. 3: certificat d'empadronament relatiu a les persones empadronades en l'habitatge, amb referència al moment de la presentació dels documents acreditatius i als sis mesos anteriors.
* DOC. núm. 4: declaració de discapacitat, de dependència o d'incapacitat permanent per realitzar una activitat laboral.
* DOC. núm. 5: titularitat dels béns. Nota simple del servei d'índexs del Registre de la Propietat de tots els membres de la unitat familiar.
* DOC. núm. 6: declaració responsable del deutor o deutors relativa al compliment dels requisits exigits per considerar-se sense recursos econòmics suficients segons aquest Reial decret llei.

**FONAMENTS DE DRET**

**I - COMPETÈNCIA OBJECTIVA I TERRITORIAL**

Corresponen al Jutjat al qual em dirigeixo.

**II - LEGITIMACIÓ**

Ens correspon per ser persones econòmicament vulnerables sense alternativa residencial

**III - PROCEDIMENT I FONS DE L'ASSUMPTE**

Art. 1 bis del Reial decret llei 11/2020, de 31 de març, sobre la suspensió durant l'estat d'alarma del procediment de desnonament i dels llançaments per a persones econòmicament vulnerables sense alternativa residencial en els supòsits dels apartats 2n, 4t i 7è de l'article 250.1 de la Llei 1/2000, de 7 de gener, d'enjudiciament civil, i en aquells altres en els quals el desnonament tingui la causa en un procediment penal.

**IV - COSTES**

De conformitat amb els articles 394 i següents de la LEC.

**Per tot això,**

DEMANO Al JUTJAT: Que tingui per presentats aquest escrit, els documents i còpies de tot, els admeti i després dels tràmits processals oportuns disposi la **suspensió immediata del procediment en curs i del llançament** amb caràcter extraordinari i temporal fins a la finalització del període extraordinari de suspensió dels llançaments establert en el Reial decret llei 21/2021, de 26 d’octubre, i donant trasllat als Serveis Socials corresponents perquè, si escau, proporcionin informe que valori la situació de vulnerabilitat d'aquesta part..

\_\_\_\_\_\_\_\_\_, \_\_ de \_\_\_\_\_\_\_ de 202\_